5. ΒΑΣΙΛΙΚΟΝ ΔΙΑΤΑΓΜΑ της 25 Απρ./5 Μαΐου 1880 Περί του τύπου των ναυτιλιακών διπλωμάτων. Άρθρ.1.-Το ναυτιλιακόν δίπλωμα θέλει εκδίδεσθαι κατά τον ακόλουθον τύπον: ΝΑΥΤΙΛΙΑΚΟΝ ΔΙΠΛΩΜΑ Βασίλειον της Ελλάδος Η λιμενική Αρχή…….ή το εν……. Ελληνικόν Βασιλικόν Προξενείον Συμφώνς προς τας διατάξεις του από 4 Άπρ. 1880 ΩΔ΄ Νόμου «περί ναυτιλιακών διπλωμάτων των ελληνικών εμπορικών πλοίων», γνωστοποιούμεν ότι το ελλ. πλοίον (είδος του πλοίου), ονομαζόμενον ……. χωρητικότητος τόννων……. κατακεχωρισμένον εις το νηολόγιον του λιμένος ………….. υπ’ αριθ……., ανήκον εις τον ή τους και κυβερνώμενον υπό του …..… εκ …….. έχει την άδειαν να εξακολουθή τον πλουν αυτού δυνάμει του παρόντος διπλώματος επί (έν ή δύο έτη) από σήμερον, απολαύον πάσης συνδρομής και αντιλήψεως εν τε τω εσωτερικώ και εν τω εξωτερικώ παρά των αρμοδίων Αρχών, κατά τους ισχύοντας περί εμπορικής ναυτιλίας νόμους και κανονισμούς και τας περί εμπορίας και ναυτιλίας συνθήκας μεταξύ της Ελλάδος και των άλλων ναυτικών Κρατών. Ληξάσης της ανωτέρω προθεσμίας, το πλοίον οφείλει να καταπλεύση εν μεν τω εσωτερικώ εις ένα των λιμένων του ελληνικού βασιλείου, ένθα εδρεύει λιμενάρχης, εν δε τω εξωτερικώ εις ένα των λιμένων Κωνσταντινουπόλεως, Τεργέστης, Μασσαλίας, Αλεξανδρείας, Λονδίνου, ή Νέας Υόρκης, όπως ανανεώση το παρόν ναυτιλιακόν δίπλωμα και εκπληρώση και τας λοιπάς νομίμους αυτού υποχρεώσεις. Εν……………………….τη ………… Ο ……………… Άρθρ.2.-Αι επιτετραμμέναι την έκδοσιν και την ανανέωσιν των ναυτιλιακών διπλωμάτων λιμενικαί και προξενικαί Αρχαί οφείλουσι ν’ αποστέλλωσι κατά το τέλος εκάστου μηνός εις το Υπουργείον των Ναυτικών πίνακα λεπτομερή των εκδοθέντων παρ’ αυτών ναυτιλιακών διπλωμάτων, αι δε προξενικαί Αρχαί οφείλουσι προσέτι ν’ αποστέλλωσιν εις το Ναυτικόν Απομαχικόν Ταμείον κατά το τέλος εκάστου μηνός τα εισπραχθέντα δικαιώματα του ταμείου τούτου, τα παλαιά ναυτολόγια, εφ’ ων τα δικαιώματα ελογίσθησαν, και αντίγραφα των παρ’ αυτών εκδοθέντων νέων ναυτολογίων. Η εν Λονδίνω προξενική Αρχή θέλει ενεργεί τας ανωτέρω αποστολάς κατά τριμηνίαν, η δε εν Ν. Υόρκη καθ’ εξαμηνίαν. Άρθρ.3.-Εν τω εξωτερικώ αι παράλιαι ελληνικαί προξενικαί Αρχαί, εις ας δεν είναι επιτρετραμμένη η ανανέωσις των ναυτιλιακών διπλωμάτων, οφείλουσι να μη συγχωρώσιν εις τα πλοία τα φέροντα ληξιπρόθεσμα ναυτιλιακά διπλώματα να εκπλέωσι δι’ άλλον τινά λιμένα, ειμή δι’ ένα των λιμένων εις ον ενεργείται η ανανέωσις των διπλωμάτων αυτών. Μόνον δ’ οσάκις έκτακτοι περιστάσεις υποχρεώσι το πλοίον να πλεύση εις άλλον τινα λιμένα, δύνανται αι προξενικαί Αρχαί να επιστρέψωσι τούτο, μετά προηγουμένην περί τούτου άδειαν του επί των Ναυτικών Υπουργείου. Άρθρ.4.-Τα πλοία τα φέροντα ναυτιλιακά διπλώματα προσεγγίζοντα εις την λήξιν αυτών, οσάκις πρόκειται να επιχειρήσωσι ταξίδιον μακροχρόνιον, μη επιτρέπον αυτοίς να υποστώσιν εν τω μεταξύ την υποχρέωσιν του προηγουμένου άρθρου, δύνανται να ζητήσωσι, και προ της εντελούς συμπληρώσεως του χρόνου της κανονικής ισχύος των διπλωμάτων αυτών, την ανανέωσιν τούτων και να λάβωσι ταύτην, αφού εκπληρώσωσι και τας λοιπάς νομίμους αυτών υποχρεώσεις. Περί ναυτιλιακού διπλώματος βλ. και Νόμ. 4166/1929 περί ασφαλείας της ναυσιπλοΐας. 